paragraph_text: Sredinom 1990-ih, punk rock postao je popularan, zahvaljujući sastavima kao što su Green Day, Rancid, i the Offspring. Tijekom tog vremena, ti su sastavi prodavali albume u milijune primjeraka te im se glazba često puštala po radiju i televiziji. Krajem 1990-ih, sastavi kao što su Lit, Eve 6, i Blink-182 postali su popularni, posebice Blink-182, koji se smatra ključnim sastavom i razvoju žanra, kao i uzorom na buduće punk rock i pop punk sastave. Godine 2011., The New York Times je izjavio da, "nijedan drugi punk sastav '90-ih nije postao više utjecajan no Blink-182". Početkom 2000-ih, pop punk sastavi kao što su Sum 41, Good Charlotte, New Found Glory, Bowling for Soup, Simple Plan i Yellowcard također su ostvarili veliki uspjeh. Tijekom 2000-ih, emo pop, žanr koji kombinira emo s pop punkom, postao je jednim od najuspješnijih i najpopularnijih podvrsta rock glazbe, s uspjesima sastava Fall Out Boy, Panic! at the Disco, My Chemical Romance, The All-American Rejects, i Paramore. Iako se popularnost pop punka znatno smanjila početkom 2010-ih, neki sastavi kao što su The Story So Far, Real Friends, The Wonder Years, Waterparks, i Neck Deep ipak su postigli nekakav uspjeh.